558 DE AUGMENTIS SCIENTIARUM 



sunt. Atque ex talibus observationibus coagmentatur Astroloyia 

 Sana; et secundum eas tantum Schemata Coeli et componere et 

 interpretari oportet. 



Adhibetur autem Astrologia Sana ad prcedictiones fidentius, 

 ad electiones cautius, ad utraque autem intra terminos debitos. 

 Praedictiones fieri possint de Cometis futuris, qui (ut nostra 

 fert conjectura) praenunciari possunt, et de omni genere meteo- 

 rorum, de diiuviis, siccitatibus, ardoribus, conglaciationibus, terrce 

 motibus, irruptionibus aquarum, eruptionibus ignium., ventis et 

 pluviis majoribuSy anni variis tempestatibus, pestilentiis, morbis 

 grassantibus 9 ubertate et caritate frugum, bellis, seditionibus, 

 sectiSy transmigrationibus populorum, denique de omnibus re- 

 rum vel naturalium vel civilium motibus aut innovationibus 

 majoribus. Ad magis autem specialia, et forte singularia, 

 praedictiones istae (licet minore certitudine) deduci possint, si 

 repertis primo hujusmodi temporum inclinationibus generalibus, 

 acri judicio vel physico vel politico applicentur illis speciebus 

 aut individuis quae hujusmodi accidentibus maxlme sint ob- 

 noxia; veluti si quis ex praecognitione tempestatum anni, eas 

 reperiet (exempli gratia) magis oleis quam vitibus, magis 

 phthisicis quam hepaticis, magis incolis collium quam vallium, 

 magis monachis quam aulicis (propter victus rationem diversam) 

 propitias aut perniciosas ; aut si quis ex cognitione influxus 

 quern coelestia habent super spiritus humanos, reperiat eum 

 talem esse ut magis populis quam regibus, magis viris doctis et 

 curiosis quam animosis et militaribus, magis voluptariis quam 

 negotiosis aut politicis, faveat aut adversetur. Hujusmodi 

 autem innumera sunt ; sed (quemadmodum diximus) non tan- 

 tum cognitionem illam generalem qua3 sumitur ex astris (quae 

 sunt agentia) verum etiam particularem subjectorum (quae sunt 

 passiva) requirunt. Neque Electiones prorsus rejiciendae sunt ; 

 sed parcius illis quam Praedictionibus fidendum. Yidemus enim 

 in plantationibus et seminationibus et insitionibus, a3tatum lunae 

 observationes non esse res omnino frivolas. Sunt et multa ejus 

 generis. Verum et Electiones istae, etiam magis quam Praedi- 

 ctiones, per nostras regulas cohibendae sunt. Atque illud sem- 

 per attendendum ; valere Electiones in illis tantum casibus, ubi 

 et virtus ccelestium talis sit quae non subito transeat, et actio 

 inferiorum similiter talis quae non statim absolvatur ; quemad- 

 modum fit in illis exemplis quas memoravimus. Nam nee incre- 

 menta lunae subito transiguntur, nee incrementa plantarum, 



